Diari Oficial de la Generalitat Valenciana


Sumari del DOGV 8262, del 27-03-2018 (2018/2231)

Notificació de la sentència i interlocutòria d'aclariment dictades en procediment ordinari número 5/2014.
---------------------------------------------------------------------------------------------------------

### Dades del document

Número de DOGV
:   8262

Data del DOGV
:   27-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2231


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència i interlocutòria d'aclariment dictades en procediment ordinari número 5/2014. [2018/2231]  
Procediment: procediment ordinari número 5/2014.  
Demandant: Talisa Luci Campana.  
Procurador: Federico Grau Gálvez.  
Demandat: George Lambert Tills.  
  
En el procediment de referència s'ha dictat la resolució, l'encapçalament i dispositiva de la qual, literalment, és:  
  
«Sentència número 10/2018.  
Orihuela, 24 de gener de 2018.  
  
María Monserrate Mula Igualada, jutgessa de reforç dels jutjats de Primera Instància d'Orihuela, he vist aquestes actuacions del judici ordinari que se segueixen en aquest jutjat amb el número de procediment 5/2014, a instàncies de Talisa Luci Campana, representada pel procurador dels tribunals senyor Grau Gálvez, amb l'assistència lletrada d'Obdula Martínez García, contra George Lambert Tills, declarat en situació de rebel·lia processal, sobre exercici d'acció declarativa, i es dicta aquesta resolució.  
  
Dispositiva  
Estime íntegrament la demanda interposada per la procuradora dels tribunals senyora Sánchez Reyes, en representació de Talisa Luci Campana, contra George Lambert Tills, declare que Talisa Luci Campana ha satisfet íntegrament el preu que va quedar ajornat per a formalitzar escriptura de compravenda i modificació de condició resolutòria, de data 31 de juliol de 2009, respecte a la finca registral 107545, inscrita en el Registre de la Propietat de número dos, i dispose la cancel·lació de la inscripció de la condició resolutòria que existeix sobre la referida finca en el Registre de la Propietat d'Orihuela número dos; amb expressa imposició a costes causades en aquesta instància a la part demandada.  
  
Una vegada siga ferma aquesta resolució, expediu manament al Registre de la Propietat d'Orihuela número dos, a fi que procedisca a la cancel·lació de la inscripció de la condició resolutòria que grava la finca registral 107545.  
Notifiqueu aquesta sentència a les parts i feu-los saber que en contra pot interposar-se recurs d'apel·lació davant de l'Audiència Provincial d'Alacant, que es prepararà per escrit davant d'aquest jutjat en el termini de 20 dies, citant la resolució impugnada i la voluntat de recórrer amb la indicació dels pronunciaments que s'impugnen; i s'hi ha d'adjuntar, per a la seua admissió, el justificant documental d'haver consignat la quantitat de 50 ?, en el compte de consignacions i dipòsits d'aquest jutjat, en el número corresponent al present procediment (disposició addicional 15a de la LOPJ, afegida per la LO 1/2009, de 3 de novembre).  
  
Així, aquesta és la meua sentència, de la qual es portarà l'original al llibre corresponent i un testimoniatge literal a les actuacions, que pronuncie, mane i firme María Monserrate Mula Igualada, jutgessa substituta de reforç del Jutjat de Primera Instància número 4 d'Orihuela.»  
Posteriorment, per mitjà d'interlocutòria d'1 de febrer de 2018, es va aclarir la dita sentència, la part dispositiva de la qual, literalment, és la següent:  
  
Part dispositiva.  
  
Dispose  
Estime la petició formulada pel procurador Federico Grau Gálvez, d'aclarir la Sentència de data 24 de gener de 2018, dictada en aquest procediment, en el sentit que s'indica:  
  
On diu:  
«Estime íntegrament la demanda interposada per la procuradora dels tribunals senyora Sánchez Reyes, en representació de Talisa Luci Campana.»  
  
Ha de dir:  
«Estime íntegrament la demanda interposada pel procurador dels tribunals senyor Grau Gálvez, en representació de Talisa Luci Campana.»  
  
I com a conseqüència de l'ignorat parador de George Lambert Tills, expedisc aquest edicte perquè servisca de cèdula de notificació.  
  
Orihuela, 7 de febrer de 2018.- El secretari judicial: Pedro Javier García Martínez.